SET ปิดเช้าร่วง 2% หลุด 1,600 จุด วิตกเฟดเร่งขึ้นดบ. หลังเงินเฟ้อสหรัฐพุ่งเกิดคาด
SET ปิดเช้า 2% หลุด 1,600 จุดอีกครั้ง รับปัจจัยลบจากความกังวลเฟดปรับขึ้นอัตราดอกเบี้ยแรงหลังตัวเลขเงินเฟ้อสหรัฐพุ่งต่อเนื่องและมากกว่าคาด ให้แนวรับ 1,590-1,580 จุด แนวต้านที่ 1,600 จุด
SET ปิดเช้า 2% หลุด 1,600 จุดอีกครั้ง รับปัจจัยลบจากความกังวลเฟดปรับขึ้นอัตราดอกเบี้ยแรงหลังตัวเลขเงินเฟ้อสหรัฐพุ่งต่อเนื่องและมากกว่าคาด ให้แนวรับ 1,590-1,580 จุด แนวต้านที่ 1,600 จุด
12 พ.ค. 2565

นางสาวธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยเช้านี้ปรับตัวลงไปค่อนข้างมาก ปัจจัยหลักมาจากต่างประเทศที่ตลาดกังวลธนาคารกลางสหรัฐ(เฟด)เร่งปรับขึ้นอัตราดอกเบี้ยมากขึ้นหลังตัวเลขเงินเฟ้อสหรัฐปรับตัวขึ้นมามากกว่าที่คาด ฉุดตลาดหุ้นสหรัฐแย่ลง ส่งตลาดภูมิภาคเอเชียเช้านี้แรับแรงกดดัน สินทรัพย์เสี่ยงทั้งหุ้น คริปโทฯ ถูกเทขาย ขณะที่ Dollar Index หุ้นกู้ พันธบัตร ทองคำ ดีดตัวขึ้นเพราะเป็นสินทรัพย์ปลอดภัย
สำหรับแนวโน้มการลงทุนในช่วงบ่าย ตลาดน่าจะถูกเทขายต่อเนื่อง โดยตลาดยุโรปเปิดตลาดบ่ายนี้น่าจะเป็นลบ กังวลราคาพลังงานสูงขึ้นหลังยูเครนปิดท่อส่งก๊าซจากรัสเซียไปยุโรป
“จะเห็นว่าตลาดหุ้นไทยเช้านี้ปรับตัวลงแทบทุกกลุ่มเป็นการย่อตัวแรงและหลุดระดับ 1,600 จุดอีกครั้งหลังจากช่วงต้นสัปดาห์นี้ก็หลุดระดับ 1,600 จุดแต่ก็เด้งกลับขึ้นมาได้ โดยต้องติดตามวันนี้ดัชนี SET จะขึ้นมายืนเหนือ 1,600 จุดหรือไม่ ขณะที่กลุ่มโรงพยบาล และกลุ่มสื่อสารเป็นบวก” นางสาวธีรดา
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTGC มูลค่าการซื้อขาย 2,552.92 ล้านบาท ปิดที่ 45.00 บาท ลดลง 3.00 บาท
JMT มูลค่าการซื้อขาย 2,329.21 ล้านบาท ปิดที่ 67.00 บาท ลดลง 5.75 บาท
CPALL มูลค่าการซื้อขาย 1,456.33 ล้านบาท ปิดที่ 62.75 บาท ลดลง 0.75 บาท
CRC มูลค่าการซื้อขาย 1,320.90 ล้านบาท ปิดที่ 36.00 บาท ลดลง 2.75 บาท
PTT มูลค่าการซื้อขาย 1,233.41 ล้านบาท ปิดที่ 36.50 บาท ลดลง 0.25 บาท